Navarsete mener Borch kan bli toppolitiker - Makro og politikk - E24
GIR FULL STØTTE: SP-leder Liv Signe Navarsete (t.h.) gir full støtte til lederen av Senterungdommen Sandra Borch (t.v.) etter at hun ble grovt hetset i radio. Bildet er fra en tidligere anledning.
(NTB) Publisert: 14:58 - 02.02.2013
– Jeg har enorm respekt for henne: Jeg er stolt av at ungdomspartiet vårt har en så tøff leder. Jeg synes Sandra gjør en modig jobb med å fronte dette, vise det fram og sette det på dagsorden, sier Navarsete til VG.
– Sandra har alle kvaliteter som skal til for å være en toppolitiker. Det er definitivt ikke hvor høy hun er som avgjør det. Hun viser hele veien at hun er tøff, uredd og meningssterk, sier Navarsete.
– Vi må ha en nasjonal debatt på dette emnet. Er det akseptabelt at det er slik i Norge i dag? Dette er en viktig samfunnsdebatt over det hele. Den berører så mange. Det er et kjapt og voldsomt samfunn som utvikler seg på nettet, sier Navarsete.